Soklat punika kalêbêt ing wit-witan ingkang botên inggil, dene asalipun saking tanah Amerikah Têngah lan Amerikah sisih kidul, ananging sapunika sampun sumêbar ing tanah Aprikah sarta Asiyah ingkang sisih kidul, makatên ugi ing tanah Jawi ugi sampun sumêbar ing pundi-pundi, dene bôngsa Eropah ingkang wiwit nyumêrêpi rumiyin piyambak, inggih punika bôngsa Sapanyol, ing wiwitanipun antawising taun 1500-1600 (in' t begin der 16 deeeuw) nalika bôngsa Sêpanyol anêlukakên tanah Mèksiko mawi têtindhih Tuwan Pisaro Pizarro punika sami sumêrêp bilih têtiyang ing ngriku